Document ID: 31997D0408

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουνίου 1997 που αφορά τα μέτρα προστασίας κατά της κλασικής πανώλης των χοίρων στην Τσεχική Δημοκρατία (Κείμενο που παρουσιάζει ενδιαφέρον για τον ΕΟΧ) (97/408/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18 παράγραφος 1,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 19 παράγραφος 1,
Εκτιμώντας:
ότι έχει επιβεβαιωθεί η εκδήλωση της κλασικής πανώλης των χοίρων σε χοίρους της περιοχής Kromeriz στην Τσεχική Δημοκρατία 7
ότι η Τσεχική Δημοκρατία ενημέρωσε την Ευρωπαϊκή Επιτροπή σχετικά με την κατάσταση της ασθένειας και τα μέτρα που εφαρμόζονται για την εξάλειψη της ασθένειας στους χοίρους 7
ότι τα μέτρα αυτά περιλαμβάνουν τη σφαγή και καταστροφή της πληγείσας αγέλης και των αγελών που έχουν έλθει σε επαφή, καθώς και την καθιέρωση ελέγχων των μετακινήσεων των ζώων 7
ότι όσον αφορά την εμπορία ζώντων χοίρων, τα κρούσματα αυτά αποτελούν κίνδυνο για τις αγέλες στην Ευρωπαϊκή Κοινότητα 7
ότι, ως εκ τούτου, είναι αναγκαίο να απαγορευθεί η εισαγωγή ζώντων χοίρων, χοιρείου κρέατος, προϊόντων χοιρείου κρέατος, σπέρματος, εμβρύων και ωαρίων χοίρων από ορισμένες περιοχές της Τσεχικής Δημοκρατίας μέχρις ότου αποσαφηνιστεί η κατάσταση 7
ότι αναμένεται τα μέτρα αυτά να έχουν προσωρινό χαρακτήρα 7
ότι, ανάλογα με την εξέλιξη της ασθένειας μπορεί να καταστεί αναγκαία η τροποποίηση ή ανάκληση των σχετικών κτηνιατρικών πιστοποιητικών που προβλέπονται από την απόφαση 96/186/ΕΚ της Επιτροπής (4), περί των όρων υγείας των ζώων και των κτηνιατρικών πιστοποιητικών για την εισαγωγή κατοικιδίων βοοειδών και χοίρων από την Τσεχική Δημοκρατία, και στην απόφαση 94/845/ΕΚ της Επιτροπής, της 20ής Δεκεμβρίου 1994, όσον αφορά τους όρους υγιεινής των ζώων και κτηνιατρικής πιστοποίησης σχετικά με το νωπό κρέας που προέρχεται από τη Δημοκρατία της Τσεχίας (5), όπως τροποποιήθηκε από την απόφαση 96/131/ΕΚ (6) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή ζώντων χοίρων, χοιρείου κρέατος, προϊόντων χοιρείου κρέατος, σπέρματος, εμβρύων και ωαρίων χοίρων από τις περιοχές της Τσεχικής Δημοκρατίας που περιλαμβάνονται στο παράρτημα της παρούσας απόφασης.
Άρθρο 2
Τα κράτη μέλη διασφαλίζουν ότι τα σχετικά κτηνιατρικά πιστοποιητικά που αποστέλλονται από την Τσεχική Δημοκρατία φέρουν την ακόλουθη ένδειξη:
«πληροί τους όρους της απόφασης 97/408/ΕΚ της Επιτροπής, της 25ης Ιουνίου 1997 που αφορά μέτρα προστασίας κατά της κλασικής πανώλης των χοίρων στην Τσεχική Δημοκρατία».
Άρθρο 3
Τα κράτη μέλη τροποποιούν τα μέτρα που εφαρμόζουν σχετικά με την Τσεχική Δημοκρατία ώστε να ευθυγραμμιστούν με την παρούσα απόφαση. Ενημερώνουν την Επιτροπή σχετικά.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 25 Ιουνίου 1997.

Labels: 0
18
17
6